
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 3T/46/2024 3824010862 11. 03. 2025 JUDr. Noema Turanovičová ECLI:SK:OSPD:2025:3824010862.2
ROZSUDOK V MENE SLOVENSKEJ REPUBLIKY Okresný súd Prievidza samosudkyňou JUDr. Noemou Turanovičovou na hlavnom pojednávaní dňa 11. marca 2025 v trestnej veci obžalovaného A. B. takto rozhodol: Podľa § 285 písm. f) Trestného zákona súd obžalovaného A. B., nar. XX.X.XXXX v C., okres Prievidza, trvale bytom A., D. B. E. F. XXX/XX, oslobodzuje spod obžaloby prokurátora Okresnej prokuratúry Prievidza 1Pv 107/24/3307, doručenej súdu 25.9.2024, pre skutok v obžalobe právne posúdený ako prečin zanedbania povinnej výživy podľa § 207 ods. 2 Trestného zákona, ktorého sa dopustil na skutkovom základe tak, že · hoci mu zo Zákona o rodine vyplýva povinnosť starať sa o výživu svojich detí - dcéry G. B., nar. XXXX, a syna H. B., nar. XXXX, a rozsudkom Okresného súdu Prievidza sp. zn. 18P/45/2021-215 zo dňa 14.10.2022, právoplatným dňa 22.03.2023, mu bola určená vyživovacia povinnosť na dcéru G. vo výške 150 eur mesačne a na syna H. vo výške 130 eur mesačne, ktoré výživné je povinný platiť k rukám matky I. J. vždy do posledného dňa v mesiaci, ktorý predchádza mesiacu, na ktorý sa výživné poskytuje, s účinnosťou od 30.11.2021, plneniu tejto povinnosti sa v Prievidzi a na miestach, kde sa obvinený zdržiaval, v období od mesiaca september 2023 do 11.3.2025 úmyselne vyhýbal tým, že v období, kedy bol nezamestnaný, nezaevidoval na Úrade práce, sociálnych vecí a rodiny v Prievidzi, teda nemal vážny záujem o prácu, pričom úrad práce mal v ponuke voľné pracovné miesta, o ktoré sa mohol uchádzať, a v sledovanom období pracoval len na dohody o pracovnej činnosti, a tým sa uspokojil s nižším príjmom, čím zostal na výživnom dlhovať poškodenej I. J., ktoré výživné však k 11.3.2025 v plnej výške na obe deti uhradil, pretože
trestnosť činu zanikla. odôvodnenie:
Podľa § 172 ods. 2 Trestného poriadku tento rozsudok odôvodnenie neobsahuje, pretože na hlavnom pojednávaní sa oprávnené procesné strany vzdali práva na podanie odvolania. Poučenie:
Proti tomuto rozsudku je možné podať odvolanie v lehote 15 (pätnásť) dní odo dňa vyhlásenia rozsudku, prostredníctvom tunajšieho súdu ku Krajskému súdu Trenčín.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3824010862.2 (dáta aktuálne k 11. 11. 2026). Záväzné je znenie zverejnené súdom.




